Mikið álag hefur verið á Skattinum undanfarið vegna framtalsskila. Framteljendur virðast hafa verið duglegir í hlutabréfakaupum á síðasta ári og framtal þeirra vefst fyrir mörgum.
Frestur til að skila inn framtali rann út á miðnætti og er heildarfjöldi framteljenda 316 þúsund. Í lok framtalsfrests voru 221 þúsund búin að skila inn, sjö þúsund færri en á sama tíma í fyrra, en samkvæmt upplýsingum frá Skattinum bendir ekkert til annars en að skilin fari yfir 300 þúsund eða um 95%. Rúmlega fjögur þúsund manns pöntuðu símtal við Skattinn til að fá aðstoð og á annan tug þúsunda tölvupósta barst stofnuninni í framtalsfrestinum og gekk vel að svara. Þegar fresturinn rann út var 900 póstum ósvarað, en þeim verður svarað í dag eða á morgun. Þá bárust rúmlega 19 þúsund símtöl til framtalsaðstoðarhópsins. Stefán Skjaldarson sviðsstjóri álagningarsviðs segir að nýtt símkerfi stofnunarinnar hafi aðeins hökt þegar álagið var mest.
Segir Stefán Skjaldarson. Hann segir tiltölulega einfalt að skila þessum upplýsingum ef fólk gefur sér smá tíma til að skoða málin. Hann segir að vel hafi gengið að greiða úr vanda fólks.
